José Jerónimo Triana

Ni José Jerónimo Triana Silva (Mayo 22, 1828 idi Bogotá – Oktubre 31, 1890 iti Paris) ket maysa idi a Colombiano a botaniko, eksplorador, ken mangngagas a nangikatologo kadagiti sumurok a 60,000 nga espesimen a mangipresenta kadagiti 8,000 a sebbangan.

Idi 1851, timmipon isuna iti Komision ti Korograpiko kas daulo ti botanika, a nagserbianna aginggana idi 1857. Iti las-ud iti daytoy a panawen pinartuatna ti maysa a herbario dagiti sumurok a 2,200 yierba a mula.

Kas maysa a mangngagas, nagpadur-as isuna iti maysa a linia dagiti produkto ti parmasiotiko a nailaklako idiay Pransia, kadagitoy ken dagiti benda a pangngagas kadagiti kalio, pulbo a toothpaste, ken syrup a para uyek. Kas met iti amana, nagsurat ni Triana kadagiti nadumaduma a libro iti eskuela a naus-usar iti panagisursuro iti panagbasa ken panagsurat kadagiti eskuela idiay Colombia.

Pimmusay ni Triana iti maysa nga aldaw kalpasan ti ipupusay ni Liboria ti anakna a babai. Kalpasan idi pimmusay, nagsubli ti asawana idiay Bogotá ken pimmusay idi 1895.

 Dagiti naipablaak nga obra 
 New genera and species of plants for neogranadina flora (1855)
 Colombian flora (1856)
 Monograph of the garcinia (1856)

Pagarigan dagiti sebbangan nga inkatologona ket mairaman dagiti sumaganad:
 Acisanthera alsinaefolia  (DC.) Triana
 Miconia albicans (Sw.) Triana
 Miconia candolleana Triana
 Passiflora quadrangularis Triana ken Planch

 Dagiti nagibasaran 

 La Biblioteca Luis Ángel Arango: Referencias bibliograficas sobre La Comision Corografica y sus miembros; José Jéronimo Triana. (Dagiti nagibasaran a maipanggep ken ni José Jéronimo Triana)
John Hendley Barnhart (1965). Biographical Notes upon Botanists. G.K. Hall & Co. (Boston).
Kyle, RA and Shampo, MA. "Jose Jeronimo Triana: Colombian botanist." Proceedings of the Mayo Clinic 61, no. 11 (1986): 892. Naala idi Hulio 18, 2006 manipud iti 

Kategoria:Dagiti botaniko manipud iti Colombia
Kategoria:1828 a pannakaipasngay
Kategoria:1890 nga ipupusay